**О Б Я В Л Е Н И Е**

На основание чл. 10а, ал. 2 от Закона за държавния служител и чл. 13, ал. 1, и чл.14, ал. 1 и ал. 2 от Наредбата за провеждане на конкурсите и подбора при мобилност на държавни служители и Заповед № РД – 14 – 38 - 1/30.05.2022 г. на Директора на Областна дирекция „Земеделие“ Ямбол

**ОБЯВЯВАМ КОНКУРС**

**Длъжността - „Главен експерт“ в Общинска служба по земеделие „Тунджа-Ямбол“, към ГД „Аграрно развитие“ при ОД „Земеделие“ Ямбол**

**Щатни бройки, за които се обявява конкурс - 1 щатна бройка**

**Правоотношение – Служебно**

**I. Минимални и специфични изисквания за заемане на длъжността:**

1.Степен на завършено образование: висше- бакалавър.

2.Предпочитани направления и специалност: селско и горско стопанство, ветеринарна медицина, зооинженерство, агрономство, геодезия, техническо образование - инженер, механизация на селското стопанство, икономика, стопанско управление и др.

3.Минимален професионален опит: 2 години в области свързани с функционалните задължения за длъжността или минимален ранг ІV младши.

4.Свидетелство за управление на МПС/активен водач/

5. Необходимо е кандидатите да отговарят на изискванията по чл. 7, ал. 1 и ал. 2 от Закона за държавния служител

*нормативен акт – Закон за държавния служител*

**II. Допълнителни изисквания и квалификации за изпълнение на длъжността, носещи предимство на кандидатите:**

1. Необходимо е кандидатите да притежават образование в една от следните области на висшето образование съгласно Класификатора на областите на висше образование и професионалните направления ПМС №125/24.06.2002 г.: „Аграрни науки и ветеринарна медицина“, „Технически науки“, „Социални, стопански и правни науки“

2. Съгласно чл. 14, ал. 4 от НПКПМДС българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Р. България, се ползват с предимство при кандидатстване за работа в държавната администрация при постигнати равни крайни резултати от проведената процедура.

3.Компютърна грамотност: работа с МS Office: MS Word, MS Excel, MS PowerPoint; Internet

4. Да притежават следните компетентности: управленска компетентност, ориентация към резултати, работа в екип, фокус към клиента (вътрешен/външен), комуникативна компетентност, професионална компетентност, аналитична компетентност, компетентност за преговори и убеждаване, дигитална компетентност

5. Да притежават задълбочени познания на нормативната база в областта на приложимото законодателство.

**III**. **Начин на провеждане на конкурса:**

1. Тест

2. Интервю.

**IV**. **Описание на длъжността:**

 Подпомага началника при организиране дейността на общинската служба по земеделие и изпълнява функциите му в негово отсъствие. Организира воденето, поддържането и актуализирането на базата данни в регистрите, обслужващи дейността на общинската служба. Участва в процеса по регистрация на правно основание за ползване на земеделските земи в ОСЗ по местонахождение на имотите в специализиран софтуерен продукт на МЗм и предаването му към МЗм и ДФЗ. Организира процеса по регистрация на земеделските стопани, съгласно изискванията на Наредба № 3 за създаване и поддържане на регистъра на земеделските стопани, по набиране, обобщаване и подаване на оперативна селскостопанска информация, следи за начина на стопанисване на земите от държавния поземлен фонд; изготвя отчети, анализи и доклади за състоянието на земеделието на територията на общината. Участва в извършването на проверки по жалби и сигнали във връзка с възстановяването на собствеността на земеделските земи и гори съгласно ЗСПЗЗ и ЗВСГЗГФ и следи за спазване на законоустановените срокове. Подпомага собствениците и ползвателите на земеделски земи при създаване на масиви за ползване. Оказва методическа помощ на земеделските стопани при идентифициране и очертаване на земеделските парцели, участва и извършва проверки по жалби и сигнали. Изготвя експертни становища по ЗСПЗЗ, съхранява писмена и графична информация, свързана със собствеността върху земеделски земи, земи и гори от горския фонд. Участва в изпълнение на влезли в сила съдебни решения; участва в дейностите по ИСАК.

**V. Минимален размер на основна заплата: - 720 лв.**

Основната месечна заплата ще бъде определена съгласно чл. 67, ал. 4 от Закона за държавния служител, чл. 8 и чл. 9 от Наредбата за заплатите на служителите в държавната администрация и Вътрешните правила за работната заплата.

При определяне на индивидуалния размер на основната заплата на спечелилия конкурса кандидат се отчитат нивото на заеманата длъжност и изискванията за нейното заемане, квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в администрацията.

**VI**. **Кандидатите следва за притежават знания в областта на:** Закона за подпомагане на земеделските производители, Закона за собствеността и ползването на земеделските земи и правилника към него, Закона за възстановяване на собствеността върху земите и горите от горския фонд и правилника към него, Закона за арендата в земеделието, Закона за опазване на земеделските земи и правилника към него, Наредба 3 от 1999 г. за създаване и поддържане на регистър на земеделските производители, Наредба 5 от 2009 г. за условията и реда за подаване на заявления по схеми и мерки за директни плащания, Наредба 49 от 2004 г. за поддържане на карта за възстановената собственост, Закона за държавния служител, Етичния кодекс на служителите в държавната администрация, Устройствения правилник на областните дирекции „Земеделие“.

**VII**. **Необходими документи за кандидатстване:**

1. Заявление за участие в конкурс /Приложение № 3 към чл. 17 ал. 2 от Наредбата за провеждане на конкурсите и подбора при мобилност на държавните служители /НПКПМДС/;

2. Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавните служители /НПКПМДС/;

3. Копие от диплома за завършено висше образование. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копия от трудовоправни документи, удостоверяващи продължителността на професионалния опит (трудова/служебна/осигурителна книжка или документ по утвърден образец, както и документи, удостоверяващи извършване на дейност в чужбина)  или заповед за придобит ранг;

5. Копие от документ, за допълнителна квалификация, при наличие на такава;

6. Копие на свидетелството за управление на МПС.

Образци от заявлението за участие в конкурса и от декларацията , могат да се получат в ОД „Земеделие“ Ямбол, ул. „Жорж Папазов“ 9, ет. 5, ст. 1 или на интернет страницата [www.mzh.government.bg/ODZ-Yambоl](http://www.mzh.government.bg/ODZ-Yamb%D0%BEl)

**Срок за подаване на документите 10 календарни дни от публикуване на обявлението.**

Място на подаване на документите: ОД „Земеделие“ Ямбол, ул. „Жорж Папазов“ 9, ет 5, ст. 1.

Подаването на заявлението и приложенията към него се извършва по един от следните начини:

- лично от всеки кандидат, на посочения адрес;

- чрез пълномощник, на посочения адрес. В случая се изисква да бъде попълнено пълномощното, намиращо се на последната страница на заявлението за участие в конкурса.;

- по електронен път на e-mail: ODZG\_Yambol@mzh.government.bg, като в този случай заявлението за участие в конкурса и декларациите по чл. 17, ал. 3, т. 1 от НПКПМДС следва да бъдат подписани от кандидата с електронен подпис.

При подаване на документите на хартиен носител в Деловодството на ОД „Земеделие Ямбол, на кандидата или на пълномощника се предоставят длъжностна характеристика за конкурсната длъжност и информация за пречките за назначаване на държавна служба, посочени в чл. 7, ал. 2 от Закона за държавния служител.

С входящ номер и дата се регистрират само заявленията, към които са представени всички посочени в тях документи.

 Място на което ще се публикуват списъците или други съобщения свързани с конкурса: Информационното табло на ОД „Земеделие“ Ямбол, ул. „Жорж Папазов“ 9, ет. 5, и на посочения официален сайт.

